José Piendibene

José Miguel Piendibene Ferrari atau Piendibene (5 June 1890 - 12 November 1969) ialah seorang pemain bola sepak yang mewakili pasukan Uruguay.

Karier

Kelab 

Piendibene memulakan debut beliau bersama kelab Peñarol pada bulan April 1908, pada ketika itu beliau baru berusia 17 tahun. Pada awalnya, beliau bermain di posisi penyerang. Selama beliau bersama kelab Peñarol, beliau telah membantu kelab itu memenangi Liga Premier Uruguay sebanyak enam kali.

Negara 

Piendibene memulakan debut beliau bersama pasukan Uruguay pada tahun 1909, pada ketika itu pasukan Uruguay berjaya menewaskan pasukan Argentina dengan jaringan 3-0 di mana dua gol telah disumbangkan oleh Piendibene.

Piendibene mewakili pasukan Uruguay dalam kejohanan Copa América pada tahun 1916. Dalam perlawanan itu, beliau telah menjaringkan gol pertama kejohanan itu ketika menentang Chile di mana pasukan Uruguay menang dengan jaringan 4-0. Dalam kejohanan itu, beliau menjaringkan 2 gol secara keseluruhan.

Piendibene juga mewakili pasukan Uruguay dalam kejohanan Copa América pada tahun 1917 tetapi beliau tidak bermain dalam sebarang perlawanan yang melibatkan pasukan Uruguay.

Sepanjang karier beliau bersama negara, beliau telah mewakili pasukan Uruguay sebanyak 40 kali, dan menjaringkan 20 gol. Perlawanan terakhir beliau bersama pasukan Uruguay pada bulan November 1923, di mana beliau telah menjaringkan gol ketika pasukan Uruguay menang ke atas pasukan Chile dengan jaringan 2-1 dalam satu perlawanan persahabatan.

Pencapaian

Kelab

Negara

Rujukan